
23 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 113 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος 
με την επωνυμία «ΙΔΡΥΜΑ ΝΙΚΟΛΑΟΥ ΚΑΙ ΑΝ- 
ΔΡΕΑ ΧΑΤΖΗΑΠΟΣΤΟΛΟΥ» και κύρωση του ορ¬ 
γανισμού αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 50παρ. 1,51 παρ. 1 και 
52 παρ. 1 του ν. 4182/2013 (ΦΕΚ 185/Α') όπως ισχύει και 
β) 108 και 110 του Αστικού Κώδικα. 

2. Την αριθ. 78/28-5-2016 πράξη της συμβολαιογρά¬ 
φου Αθηνών Ιωάννας Χριστοπούλου του Δημητρίου, με 
την οποία ο Ανδρέας Χατζηαποστόλου του Νικολάου 
σύστησε κοινωφελές ίδρυμα με την επωνυμία «ΙΔΡΥ¬ 
ΜΑ ΝΙΚΟΛΑΟΥ ΚΑΙ ΑΝΔΡΕΑ ΧΑΤΖΗΑΠΟΣΤΟΛΟΥ» και 
με έδρα το Δήμο Αθηναίων. 

3. Την αριθ. 126/31-3-2017 πράξη της ίδιας ως άνω 
συμβολαιογράφου με την οποία έγινε τροποποίηση της 
ανωτέρω πράξης. 

4. Την αριθ. ΥΠΟΙΚ0010218ΕΞ2016/14-11-2016 (ΦΕΚ 
3696/Β') απόφαση του Πρωθυπουργού και του Υπουρ¬ 
γού Οικονομικών με την οποία ανατέθηκαν αρμοδιότη¬ 
τες στην Υφυπουργό Οικονομικών. 

5. Το αριθ. πρωτ. 161893/Ζ1 /3-10-2016 έγγραφο του 
Υπουργείου Παιδείας, Έρευνας και Θρησκευμάτων. 

6. Τα αριθ. πρωτ. ΥΠΠΟΑ/ΓΔΣΠ/ΔΕΠΠ/ΤΠΠΠΦ/414407/ 
12578/4181/887/12-12-2016 και ΥΠΠΟΑ/ΓΔΣΠ/ΔΕΠΠ/ΤΠ 
ΠΠΦ/20934/433/226/47/15-2-2017 έγγραφα του Υπουρ¬ 
γείου Πολιτισμού και Αθλητισμού. 

7. Το αριθ. πρωτ. 28237/30-8-2016 έγγραφο του Ορ¬ 
γανισμού Πνευματικής Ιδιοκτησίας. 

8. Το αριθ. πρωτ. Γ.Γ.Δ.Π. 0007807ΕΞ2017/22-5-2017 
έγγραφο της Γενικής Γραμματείας Δημόσιας Περιουσίας 
καθώς και την από 25-5-2017 επιστολή του ιδρυτή. 

9. Το υπ'αριθμ. 142/14.11.2017 Προεδρικό Διάταγμα 
(181 /Α') με τίτλο «Οργανισμός του Υπουργείου Οικονο¬ 
μικών». 

Με πρόταση της Υφυπουργού Οικονομικών και των 
Υπουργών Παιδείας, Έρευνας και Θρησκευμάτων, Πο¬ 
λιτισμού και Αθλητισμού, αποφασίζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΝΙΚΟΛΑΟΥ ΚΑΙ ΑΝΔΡΕΑ ΧΑ- 
ΤΖΗΑΠΟΣΤΟΛΟΥ», που έγινε από τον Ανδρέα Χατζηαπο¬ 
στόλου του Νικολάου με την αριθ. 78/28-5-2016 πράξη 
της συμβολαιογράφου Αθηνών Ιωάννας Χριστοπούλου 
του Δημητρίου, και η οποία τροποποιήθηκε με την αριθ. 
126/31-3-2017 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας, Έρευνας και Θρη¬ 
σκευμάτων, και Πολιτισμού και Αθλητισμού διέπεται 
από τις διατάξεις της ανωτέρω συστατικής του πράξης, 
του παρακάτω οργανισμού, του ν. 4182/2013 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
πέντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΙΔΡΥΜΑ ΝΙΚΟΛΑΟΥ ΚΑΙ ΑΝΔΡΕΑ 
ΧΑΤΖΗΑΠΟΣΤΟΛΟΥ» 

Άρθρο 1 

Μορφή-Επωνυμία-Έδρα-Σφραγίδα 

Ι.Το κοινωφελές ίδρυμα με την επωνυμία «ΙΔΡΥΜΑ 
ΝΙΚΟΛΑΟΥ ΚΑΙ ΑΝΔΡΕΑ ΧΑΤΖΗΑΠΟΣΤΟΛΟΥ», που συ- 
στήθηκε από τον Ανδρέα Χατζηαποστόλου με την αριθ. 
78/28-5-2016 πράξη της συμβολαιογράφου Αθηνών Ιω¬ 
άννας Χριστοπούλου του Δημητρίου, η οποία τροπο¬ 
ποιήθηκε με την αριθ. 126/31-3-2017 πράξη της ίδιας 
συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της ανωτέ¬ 
ρω συστατικής πράξης, του παρόντος οργανισμού, του 
ν. 4182/2013 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι ο Δήμος Αθηναίων. 

Το ίδρυμα, μετά από απόφαση του Διοικητικού Συμ¬ 
βουλίου, δύναται να δημιουργεί γραφεία (ενταγμένα 
πλήρως στο ίδρυμα και ελεγχόμενα από αυτό) για την 
πραγματοποίηση ή υποστήριξη των σκοπών και δρα- 

στηριοτήτων του σε οποιονδήποτε άλλο Δήμο ή Κοι¬ 
νότητα της Ελλάδας καθώς και σε οποιαδήποτε χώρα 
κριθεί αναγκαίο. 

3. Η σφραγίδα του ιδρύματος είναι στρογγυλή, στο κέ¬ 
ντρο έχει τις προσωπογραφίες του Νικολάου και Ανδρέα 
Χατζή αποστόλου, ενώ περιμετρικά αναγράφει μέσα σε 
πλαίσιο την επωνυμία του ιδρύματος, την έδρα και το 
έτος της σύστασής του. 

Άρθρο 2 
Σκοπός 

1. Σκοπός του ιδρύματος είναι: 
ί) Η μελέτη και έρευνα της νεοελληνικής μουσικής, 
η οποία καλύπτει χρονικά την περίοδο από τον 16° αι¬ 
ώνα έως τη σύγχρονη εποχή και ιδίως της Ελληνικής 
Οπερέτας, της οποίας ο πατέρας του ιδρυτή, Νικόλαος 
Χατζηαποστόλου, υπήρξε ένας εκ των κυριοτέρων εκ¬ 
φραστών της, η διάσωση και προώθηση του μουσικού 
αυτού είδους, καθώς και η καταγραφή και διαφύλαξη 
των δημιουργημάτων του. 

ίί) Η ενίσχυση κάθε προσπάθειας καλλιτεχνών, μου¬ 
σικών, ηθοποιών, χορευτών και εν γένει ανθρώπων των 
τεχνών και των γραμμάτων για τη διατήρηση και συνέ¬ 
χιση του μουσικού είδους της Ελληνικής Οπερέτας, που 
υπηρέτησαν ο Νικόλαος Χατζηαποστόλου και ο ιδρυτής 
Ανδρέας Χατζηαποστόλου. 

ίίί) Η μελέτη, έκδοση, διάδοση και κυκλοφορία του 
μουσικού έργου του ιδρυτή και του πατέρα του με οποιο- 
δήποτε οπτικοακουστικό τεχνικό μέσο, ακόμη και υπό 
την μορφή «παρτιτούρας», αλλά και η μελέτη, έκδοση 
και κυκλοφορία μουσικών συνθέσεων εν γένει, 
ίν) Η διοργάνωση και επιχορήγηση εκδηλώσεων καλ¬ 
λιτεχνικού περιεχομένου πάσης μορφής (μουσικών, λυ¬ 
ρικών, θεατρικών κ.λπ.) ως και προβολών παντός είδους, 
στα πλαίσια των σκοπών του Ιδρύματος. 

ν) Η έκδοση βιβλίων, περιοδικών και εν γένει έντυπου 
υλικού, καθώς και η παραγωγή και έκδοση οπτικοακου- 
στικών μέσων σχετιζόμενων με τους σκοπούς του Ιδρύ¬ 
ματος και η διακίνηση και διανομή αυτών στην Ελλάδα 
και στο εξωτερικό. Τα ανωτέρω θα γίνονται με τρόπο 
που δεν θα αναιρεί τον κοινωφελή και μη κερδοσκοπικό 
χαρακτήρα του ιδρύματος, τα έσοδα από αυτέςτις δρα¬ 
στηριότητες θα διατίθενται αποκλειστικά και μόνο για 
την εκπλήρωση των σκοπών του Ιδρύματος. 

νί) Η δημιουργία, λειτουργία και υλική ενίσχυση ωδεί¬ 
ων, εργαστηρίων μουσικής και η με οποιονδήποτε τρόπο 
παραχώρηση και εκμετάλλευση αυτών για την επίτευξη 
των σκοπών του Ιδρύματος. 

νϋ) Η ίδρυση και λειτουργία, σε οποιοδήποτε από τα 
κατωτέρω εισφερόμενα ακίνητα, μουσείου νεοελληνικής 
μουσικής για την μόνιμη έκθεση στο κοινό των πάσης 
μορφής συλλογών, αρχείων και αντικειμένων του Ιδρύ¬ 
ματος. 

νίϋ) Η δυνατότητα θέσπισης προγραμμάτων υποτρο¬ 
φιών σε τομείς που θα καθορίζονται από το Διοικητικό 
Συμβούλιο. Η επιλογή των υποτρόφων θα γίνεται με κρι¬ 
τήρια την ιδιαιτέρα επίδοση του υποψηφίου, λαμβανο- 
μένης υπ' όψιν και της οικονομικής καταστάσεώς του. Ο 
τρόπος επιλογής των υποτρόφων θα γίνεται με ελεύθερη 
κρίση του Διοικητικού Συμβουλίου με απόφασή του. 


ίχ) Η χορήγηση οικονομικών ενισχύσεων ή και βραβεί¬ 
ων σε νέους όλων των βαθμιδών εκπαίδευσης, επιστήμο¬ 
νες για την προώθηση επιμορφωτικών και επιστημονι¬ 
κών ερευνών και μελετών με αντικείμενα σχετιζόμενα με 
τους σκοπούς του Ιδρύματος. Η επιλογή των προσώπων 
που θα λαμβάνουν οικονομική ενίσχυση ή οικονομικό 
βραβείο γίνεται κατά την ελεύθερη κρίση του Διοικητι¬ 
κού Συμβουλίου, με απόφασή του, χωρίς διαγωνισμό. 

χ) Οποιαδήποτε δραστηριότητα ακόμη και αν δεν 
αναγράφεται στο παρόν συμβάλλει στην επίτευξη των 
σκοπών του Ιδρύματος. 

2. Για την επίτευξη των σκοπών του, το Ίδρυμα μπορεί 
να συνεργάζεται με άλλα ιδρύματα, καθώς και με άλλα 
φυσικά ή νομικά πρόσωπα στην Ελλάδα ή το εξωτερικό, 
και να ενισχύει ανάλογες δραστηριότητες που γίνονται 
από άλλους φορείς. 

3. Η επιλογή και η προτεραιότητα των στόχων γίνεται 
κατά την αποκλειστική διακριτική ευχέρεια της διοίκη¬ 
σης, ανάλογα και με τους υφιστάμενους κάθε φορά οι¬ 
κονομικούς πόρους. 

4. Για την αποτελεσματικότερη λειτουργία του ιδρύ¬ 
ματος δύναται να καταρτίζονται Εσωτερικοί Κανονισμοί 
οι οποίοι θα εγκρίνονται από το Διοικητικό Συμβούλιο. 

5. Το Διοικητικό Συμβούλιο δύναται, λόγω διαφορο- 
ποιήσεως των κοινωνικών συνθηκών, να περιορίσει την 
έκταση κάποιων έκτων δραστηριοτήτων του καθώς και 
να τις εμπλουτίσει. 

Άρθρο 3 

Περιουσία - Πόροι 

Α. Περιουσία αποτελούν: 

1) ποσό εκατό χιλιάδων (100.000,00) ευρώ που είναι 
κατατεθειμένα σε τραπεζικό λογαριασμό στην Ελβετία 
με δικαιούχο τον Ιδρυτή. 

2) ποσό χιλίων (1.000,00) ευρώ που είναι κατατεθει¬ 
μένο σε τραπεζικό λογαριασμό στην Εθνική Τράπεζα με 
δικαιούχο τον Ιδρυτή. 

3) Διαμέρισμα (οριζόντια ιδιοκτησία) του τετάρτου 
(4ου) ορόφου πολυκατοικίας που βρίσκεται στο Δήμο 
Αθηναίων επί της οδού Εμμ. Μπενάκη αρ. 57, επιφάνειας 
εβδομήντα επτά (77) τ.μ. 

4) Διαμέρισμα (οριζόντια ιδιοκτησία) του τετάρτου 
(4ου) ορόφου πολυκατοικίας που βρίσκεται στο Δήμο 
Αθηναίων επί της οδού Εμμ. Μπενάκη αρ. 57, επιφάνειας 
σαράντα ενός και ογδόντα (41,80) τ.μ. 

5) Διαμέρισμα (οριζόντια ιδιοκτησία) του ισογείου 
ορόφου πολυκατοικίας που βρίσκεται στο Δήμο Αθη¬ 
ναίων επί της οδού Εμμ. Μπενάκη αρ. 57 επιφάνειας 
είκοσι πέντε (25) τ.μ. 

6) Γραφείο (οριζόντια ιδιοκτησία) του πρώτου (1ου) 
ορόφου πολυκατοικίας που βρίσκεται στο Δήμο Αθη¬ 
ναίων επί της οδού Ναυαρίνου 8, επιφάνειας είκοσι και 
πενήντα (20,50) τ.μ. 

7) Γραφείο (οριζόντια ιδιοκτησία) του τρίτου (3ου) 
ορόφου πολυκατοικίας που βρίσκεται στο Δήμο Αθη¬ 
ναίων επί της οδού Ζωοδόχου Πηγής αρ. 3 επιφάνειας 
δεκαπέντε και σαράντα (15,40) τ.μ. 

8) Γραφείο (οριζόντια ιδιοκτησία) του τρίτου (3ου) 
ορόφου πολυκατοικίας που βρίσκεται στο Δήμο Αθη- 

ναίων επί της οδού Ζωοδόχου Πηγής αρ. 3, επιφάνειας 
δεκατριών (13) τ.μ. 

9) Διαμέρισμα (οριζόντια ιδιοκτησία) του τρίτου (3ου) 
ορόφου πολυκατοικίας που βρίσκεται στο Δήμο Αθηναί¬ 
ων επί της οδού Παρορίτη αρ. 3 - 5 (αρ. 1 -3 κατά τον τίτλο 
κτήσης), επιφάνειας ενενήντα οκτώ (98) τ.μ. 

10) Διαμέρισμα (οριζόντια ιδιοκτησία) του δευτέρου 
(2ου) ορόφου πολυκατοικίας που βρίσκεται στο Δήμο 
Αθηναίων επί της οδού Παρορίτη αρ. 3 - 5 (αρ. 1-3 κατά 
τον τίτλο κτήσης), επιφάνειας ογδόντα και πενήντα 

(80.50) τ.μ. 

11) Διαμέρισμα (οριζόντια ιδιοκτησία) του πρώτου 
(1ου) ορόφου πολυκατοικίας που βρίσκεται στο Δήμο 
Αθηναίων επί της οδού Παρορίτη αρ. 3 - 5 (αρ. 1-3 κατά 
τον τίτλο κτήσης), επιφάνειας σαράντα πέντε και πενήντα 

(45.50) τ.μ. 

12) Διαμέρισμα (οριζόντια ιδιοκτησία) του πρώτου 
(1ου) ορόφου πολυκατοικίας που βρίσκεται στο Δήμο 
Αθηναίων επί της οδού Παρορίτη αρ. 3 - 5 (αρ. 1-3 κατά 
τον τίτλο κτήσης), επιφάνειας πενήντα οκτώ και τριάντα 
(58,30) τ.μ. 

13) Αποθήκη (οριζόντια ιδιοκτησία) του υπογείου ορό¬ 
φου πολυκατοικίας που βρίσκεται στο Δήμο Αθηναίων 
επί της οδού Παρορίτη αρ. 3 - 5 (αρ. 1-3 κατά τον τίτλο 
κτήσης), επιφάνειας τεσσάρων και εξήντα (4,60) τ.μ. 

14) Τμήμα οικοπέδου (κάθετη ιδιοκτησία) επιφάνει¬ 
ας πεντακοσίων τεσσάρων και ενενήντα (504,90) τ.μ., 
με ποσοστό συνιδιοκτησίας 500/1000 εξ αδιαιρέτου 
στο όλο οικόπεδο, επιφάνειας χιλίων εννέα και ογδό¬ 
ντα (1.009,80) τ.μ., κείμενο στο Νομό Ανατ. Αττικής, στο 
Δήμο Ραφήνας, επί των οδών Σολωμού και Βαλαωρίτου. 

15) Τμήμα οικοπέδου (κάθετη ιδιοκτησία) επιφάνει¬ 
ας πεντακοσίων τεσσάρων και ενενήντα (504,90) τ.μ., 
με ποσοστό συνιδιοκτησίας 500/1000 εξ αδιαιρέτου 
στο όλο οικόπεδο, επιφάνειας χιλίων εννέα και ογδό¬ 
ντα (1.009,80) τ.μ., κείμενο στο Νομό Ανατ. Αττικής, στο 
Δήμο Ραφήνας, επί των οδών Σολωμού και Βαλαωρίτου. 

16) Το σύνολο των πνευματικών και συγγενικών δι¬ 
καιωμάτων του ιδρυτή επί όλων των έργων που έχει 
δημιουργήσει αλλά και αυτών που θα δημιουργήσει 
στην υπόλοιπη διάρκεια της ζωής του. Περαιτέρω ο 
ιδρυτής μεταβιβάζει και εκχωρεί προς το Ίδρυμα όλες 
τις γεγενημένες αλλά και μελλοντικές αξιώσεις από την 
εκμετάλλευση των ας άνω καλλιτεχνικών έργων, ορίζο¬ 
ντας ότι η διαχείριση, διάθεση, χρήση και εν γένει κάθε 
είδους εκμετάλλευση τους από οιονδήποτε τρίτο δεν θα 
μπορεί να γίνεται χωρίς προηγούμενη έγγραφη άδεια 
του Ιδρύματος. Η ως άνω μεταβίβαση (δικαιωμάτων και 
αξιώσεων) ισχύει στο διηνεκές και σε κάθε περίπτωση 
για όλη τη διάρκεια προστασίας των πνευματικών και 
συγγενικών δικαιωμάτων, όπως αυτή προβλέπεται στην 
ελληνική νομοθεσία και στις διεθνείς συμβάσεις στις 
οποίες έχει προσχωρήσει η Ελλάδα, και περιλαμβάνει 
όλες τις εξουσίες του περιουσιακού δικαιώματος πνευ¬ 
ματικής ιδιοκτησίας, που προβλέπεται στο άρθρο 3 του 
ν. 2121/1993, όπως ενδεικτικά: α) την εγγραφή και την 
άμεση ή έμμεση, προσωρινή ή μόνιμη αναπαραγωγή 
των έργων με οποιοδήποτε μέσο και μορφή, εν όλω ή 
εν μέρει. 


β) τη μετάφραση των έργων. 

γ) τη διασκευή, την προσαρμογή ή άλλες μετατροπές 
των έργων, 

δ) όσον αφορά το πρωτότυπο ή τα αντίτυπα (αντίγρα¬ 
φα) των έργων, τη διανομή τους στο κοινό με οποιαδή¬ 
ποτε μορφή μέσω πώλησης ή με άλλους τρόπους. 

ε) την εκμίσθωση και το δημόσιο δανεισμό, όσον αφο¬ 
ρά το πρωτότυπο ή τα αντίτυπα των έργων, 
στ) τη δημόσια εκτέλεση των έργων 
ζ) τη μετάδοση ή αναμετάδοση των έργων στο κοινό 
μετη ραδιοφωνία και την τηλεόραση, με ηλεκτρομαγνη- 
τικά κύματα ή με καλώδια ή με άλλους υλικούς αγωγούς 
ή με οποιονδήποτε άλλο τρόπο, παραλλήλως προς την 
επιφάνεια της γης ή μέσω δορυφόρων. 

η) την παρουσίαση στο κοινό των έργων, ενσυρμάτως 
ή ασυρμάτως ή με οποιονδήποτε άλλο τρόπο, καθώς και 
το δικαίωμα να καθιστούν προσιτά τα έργα στο κοινό 
κατά τρόπο ώστε οποιοσδήποτε να έχει πρόσβαση στα 
έργα αυτά, όπου και όταν επιλέγει ο ίδιος. 

Επίσης ο ιδρυτής δηλώνει ότι μετά το θάνατο του επι¬ 
θυμείτο ηθικό του δικαίωμα πνευματικής ιδιοκτησίας επί 
όλων των ως άνω έργων, όπως αυτό προβλέπεται στο 
άρθρο 4 του ν. 2121/1993, να περιέλθει στο ίδρυμα, το 
οποίο και θα το ασκεί, έχοντας ιδίως τις εξουσίες: 

α) της απόφασης για το χρόνο, τον τόπο και τον τρό¬ 
πο κατά τους οποίους τα (τυχόν αδημοσίευτα) έργα θα 
γίνουν προσιτά στο κοινό (δημοσίευση), 
β) της αναγνώρισης της πατρότητας του ιδρυτή πάνω 
στα έργα και ειδικότερα την εξουσία να απαιτεί, στο μέ¬ 
τρο του δυνατού, τη μνεία του ονόματος του ιδρυτή στα 
αντίτυπα των έργων και σε κάθε δημόσια χρήση των 
έργων ή, αντίθετα, να κρατάει την ανωνυμία του ή να 
χρησιμοποιεί ψευδώνυμο, 

γ) της απαγόρευσης κάθε παραμόρφωσης, περικο¬ 
πής ή άλλης τροποποίησης των έργων, καθώς και κάθε 
προσβολής του ιδρυτή οφειλόμενης στις συνθήκες πα¬ 
ρουσίασης των έργων στο κοινό. 

17) Δύο (2) οχήματα μάρκαςΤΟΥΟΤΑ με αριθμούς κυ¬ 
κλοφορίας ΙΜΧ 6435 και ΙΜΧ 6436. 

18) Όλη η κινητή περιουσία του ιδρυτή που βρίσκεται 
εντός των ως άνω ακινήτων, συμπεριλαμβανομένων των 
κάθε είδους επίπλων, ηλεκτρικών συσκευών, συλλογών, 
έργων τέχνης, βιβλίων, κειμηλίων και κάθε αντικειμένου 
δυνάμενο να εξυπηρετεί τους σκοπούς του ιδρύματος. 

Β. Πόροι του ιδρύματος είναι: 

1) Περιοδικές εισφορές του ιδρυτή του ιδρύματος. Η 
καταβολή, το ύψος και το είδος των εισφορών αυτών 
εναπόκειται στην ελεύθερη κρίση του ιδρυτή με γνώ¬ 
μονα τις ανάγκες του ιδρύματος για την καλύτερη εξυ¬ 
πηρέτηση των σκοπών του. 

2) Τα εισοδήματα από την εκμετάλλευση και αξιοποί¬ 
ηση της ανήκουσας στο ίδρυμα κινητής και ακίνητης πε¬ 
ριουσίας, συμπεριλαμβανομένων και των παραχωρού- 
μενων με το κεφάλαιο Α περ. 17 του παρόντος άρθρου 
δικαιωμάτων πνευματικής ιδιοκτησίας. Ιδίως δε το ίδρυ¬ 
μα δικαιούται να εισπράττει από την Ελληνική Εταιρεία 
Προστασίας της Πνευματικής Ιδιοκτησίας (ΑΕΠΙ) και από 
οποιονδήποτε άλλον οργανισμό συλλογικής διαχείρισης 
(Ο.Σ.Δ.), μουσικό εκδότη (ρυόΙί50θΓ) κ.λπ., καθώς και από 

οποιονδήποτε χρήστη σε περίπτωση ατομικής διαχείρι¬ 
σης απευθείας από το ίδρυμα, με συμβάσεις και άδειες 
εκμετάλλευσης που το ίδιο το ίδρυμα θα καταρτίζει κατά 
την απόλυτη διακριτική του ευχέρεια, όλες τις προσό¬ 
δους και τα δικαιώματα (ΐΌγθΙΐίθε) που προέρχονται από 
τη χρήση και εκμετάλλευση με κάθε τρόπο όλων των 
πνευματικών έργων του ιδρυτή και του πατρός του. 

3) Οι τόκοι από τις καταθέσεις του σε Τράπεζες. 

4) Οι χρηματικές παροχές ή επιχορηγήσεις, παροχές 
σε είδος (πράγματα, αξιόγραφα κ.α.) καθώς και οι κλη¬ 
ρονομιές, κληροδοσίες, χορηγίες (πλην του Δημοσίου 
ή φορέων αυτού) και δωρεές οποιοσδήποτε φυσικού ή 
νομικού προσώπου. 

5) Τα έσοδα από δραστηριότητες του ιδρύματος πραγ¬ 
ματοποιούμενες σε εκπλήρωση των σκοπών του (εκδη¬ 
λώσεις, εκθέσεις, εκδόσεις, κ.λπ.). 

6) Οποιαδήποτε περιοδική ή εφάπαξ απόδοση οποιου- 
δήποτε περιουσιακού στοιχείου ή επένδυσης που πε¬ 
ριέρχεται στο ίδρυμα και βρίσκεται στην Ελλάδα ή το 
εξωτερικό. 

7) Παροχές σε χρήμα ή σε είδος (πράγματα, αξιόγραφα 
κ.α.) ή επιχορηγήσεις πάσηςφύσεως (εκτός του Δημοσί¬ 
ου και φορέων αυτού), εκ μέρους οποιουδήποτε φυσι¬ 
κού προσώπου ή νομικού προσώπου ιδιωτικού δικαίου. 

8) Λοιπά οιασδήποτε φύσεως έσοδα. 

9) Κάθε άλλο περιουσιακό στοιχείο, κινητό, ακίνητο ή 
άθλο, οποιοσδήποτε μορφής, το οποίο τυχόν θα περιέλ- 
θει στο ίδρυμα μετά τη σύσταση του με οποιονδήποτε 
νόμιμο τρόπο είτε εκ μέρους του ιδρυτή είτε εκ μέρους 
οποιουδήποτε τρίτου, με χωριστή προς τούτο πράξη εν 
ζωή ή αιτία θανάτου. 

Τα πάσης φύσεως εισοδήματα από τους ανωτέρω ανα- 
φερόμενους πόρους θα κατατίθενται σε τραπεζικούς 
λογαριασμούς με δικαιούχο το ίδρυμα, με την επιφύ¬ 
λαξη των αναφερομένων στο άρθρο 8 παρ. 1 στοιχ. ίί 
του παρόντος. 

Γ. Εκποίηση ακινήτου του ιδρύματος, καθώς και η 
επένδυση περιουσιακών στοιχείων σε διάφορες μορφές 
επένδυσης, όπως ενδεικτικά χρεόγραφα, ομόλογα, πο¬ 
λύτιμα μέταλλα, ακίνητα, επιτρέπεται κατόπιν ομόφωνης 
αποφάσεως του Διοικητικού Συμβουλίου, παρισταμένου 
σε πλήρη ολομέλεια όλων των μελών του. Η απόφαση 
λαμβάνεται με τη διαδικασία, τις προϋποθέσεις και τους 
όρους του ν. 4182/2013, των εκτελεστικών του νόμου 
αυτού διαταγμάτων ή του εκάστοτε ισχύοντος νομο- 
κανονιστικού πλαισίου περί κοινωφελών περιουσιών. 

Δ. Το Διοικητικό Συμβούλιο έχει δικαίωμα να αρνηθεί 
οιαδήποτε εισφορά ή δωρεά προς το ίδρυμα εφόσον 
αμφισβητεί την προέλευση ή τη χρησιμότητά της για 
τους σκοπούς αυτού. 

Άρθρο 4 
Διοίκηση 

1 .Το ίδρυμα διοικείται από Διοικητικό Συμβούλιο που 
θα απαρτίζεται από τρία (3) έως επτά (7) μέλη. Το πρώτο 
Διοικητικό Συμβούλιο αποτελείται από πέντε (5) μέλη και 
η σύνθεση του είναι η εξής: 

α) Ανδρέας Χατζηαποστόλου του Νικολάου και της 
Βιλελμίνας, Πρόεδρος 


β) Πεντελεήμων Φραγκούλης του Γεωργίου και της 
Σταυρούλας, επιχειρηματίας, Αντιπρόεδρος καιΤαμίας 

γ) Αγγελική Παυλάτου του Νικολάου καιτηςΣταματίας, 
συνταξιούχος, Γραμματέας 

δ) Αθηνά Κίτσου του Ανδρέα και της Φιλιώς, δικηγό¬ 
ρος, μέλος 

ε) ΝικόλαοςΤσολάκηςτου Χριστόφορου και της Διο¬ 
νυσίας, συνταξιούχος μουσικός, μέλος. 

Από τα παραπάνω μέλη του Διοικητικού Συμβουλίου, ο 
ιδρυτής Ανδρέας Χατζηαποστόλου ορίζεται ισόβιο μέλος 
και ισόβιος πρόεδρος αυτού. 

Σε περίπτωση που ο ιδρυτής και πρόεδρος του Διοι¬ 
κητικού Συμβουλίου, Ανδρέας Χατζηαποστόλου, απο- 
βιώσει πρώτος εκ των ανωτέρω, ορίζεται με το παρόν 
ως ισόβιος Πρόεδρος του ιδρύματος ο Παντελεήμων 
Φραγκούλης του Γεωργίου και της Σταυρούλας, ο οποίος 
οφείλει να συγκαλέσει Διοικητικό Συμβούλιο προκειμέ- 
νου να εκλεγούν νέος Αντιπρόεδρος και νέος Ταμίας, 
είτε εκ των εναπομεινάντων μελών είτε έπειτα από την 
επιλογή νέου μέλους του Διοικητικού Συμβουλίου. 

Η θητεία των υπολοίπων μελών του Διοικητικού Συμ¬ 
βουλίου είναι πενταετής, ανανεώσιμη απεριορίστως. 

2. Το Διοικητικό Συμβούλιο πριν τη λήξη της πεντα¬ 
ετίας συγκαλείται σε σώμα και εκλέγει με πλειοψηφία 
τα μέλη του επόμενου Διοικητικού Συμβουλίου, με την 
επιφύλαξη της παραγράφου 3 του παρόντος. 

3. Για το χρονικό διάστημα που Πρόεδρος του Ιδρύμα¬ 
τος είναι ο ιδρυτής, σε περίπτωση αποποίησης, παραίτη¬ 
σης, έκπτωσης, ανικανότητας, θανάτου ή αντικατάστα¬ 
σης, για οποιοδήποτε νόμιμο λόγο, κάποιου από τα μέλη 
του Δ.Σ., ο ιδρυτής και ισόβιος Πρόεδρος δύναται να 
επιλέγει κατά την ελεύθερη κρίση του, νέα μέλη τα οποία 
καταλαμβάνουν την κενωθείσα θέση για το υπόλοιπο 
τηςθητείαςτου αναπληρούμενου μέλους, με μονομερή 
δήλωση του κοινοποιούμενη προς αυτά. Εάν ο ιδρυτής 
δεν επιθυμεί την επιλογή των μελών κατά την απόλυτη 
κρίση του, τότε αποφασίζει το Διοικητικό Συμβούλιο. 

Το νέο Διοικητικό Συμβούλιο συγκαλείται σε σώμα και 
εκλέγει με πλειοψηφία όλων των μελών του τον Αντι¬ 
πρόεδρο, τον Γραμματέα καιτονΤαμία. Οι ιδιότητεςτου 
Αντιπροέδρου και Γραμματέα, ή του Αντιπροέδρου και 
του Ταμία μπορεί να συμπίπτουν σε ένα και το αυτό μέ¬ 
λος του Διοικητικού Συμβουλίου. 

4. Ο ιδρυτής δύναται κατά την ελεύθερη κρίση του 
να αντικαθιστά οποιοδήποτε μέλος του Διοικητικού 
Συμβουλίου, να αποφασίζει την αύξηση του αριθμού 
των μελών αυτού δια της εκλογής νέων μελών κατά τον 
προπεριγραφέντατρόπο μέχρι συμπληρώσεως επτά (7) 
εν συνόλω μελών και εν γένει να ορίζει με πράξη/δήλω¬ 
σή εν ζωή ή αιτία θανάτου τα μετά το θάνατο του μέλη 
του Διοικητικού Συμβουλίου, τη διάρκεια της θητείας 
τους, τη σύνθεση του Διοικητικού Συμβουλίου (ιδιότητα 
εκάστου μέλους). Σε περίπτωση που αποβιώσει ή παραι¬ 
τηθεί ο ιδρυτής και τη θέση του Προέδρου καταλάβει ο 
Αντιπρόεδρος σύμφωνα με τα οριζόμενα στην παρ. 1 του 
παρόντος άρθρου, η κενή θέση μέλους του Διοικητικού 
Συμβουλίου για τους αναφερόμενους στο προηγούμενο 
εδάφιο λόγους, συμπληρώνεται με απόφαση των ενα- 
πομεινάντων μελών, ενώ περί της αύξησης/μείωσης του 
αριθμού μελών αποφασίζει το Διοικητικό Συμβούλιο. 

5. Το Δ.Σ. συνεδριάζει τακτικά κάθε έξι μήνες, στην 
έδρα του Ιδρύματος ή σε άλλο τόπο εκτός της έδρας, 
πάντοτε έπειτα από πρόσκληση του Προέδρου, ανάλογα 
με τα τρέχοντα θέματα, και έκτακτα όποτε το ζητήσει ο 
Πρόεδρος ή δύο (2) από τα μέλη του, με γραπτή αίτηση 
τους προς τον Πρόεδρο, πάντοτε όμως έπειτα από πρό¬ 
σκληση του Προέδρου, η οποία γνωστοποιείται στα μέλη 
πέντε (5) τουλάχιστον ημέρες πριν από τη συνεδρίαση. 
Όταν το Διοικητικό Συμβούλιο αποτελείται από τρία (3) 
μέλη, την έκτακτη σύγκληση του μπορεί να ζητήσει και 
ένα μέλος του. Όταν υποβληθεί αίτημα έκτακτης σύγκλη¬ 
σης του Διοικητικού Συμβουλίου από μέλη αυτού προς 
τον Πρόεδρο, αυτός είναι υποχρεωμένος να το συγκα- 
λέσει αυτό εντός είκοσι (20) ημερών από την υποβολή 
της αιτήσεως. 

6. Μέλος το οποίο κωλύεται να παραστεί σε συνεδρί¬ 
αση του Διοικητικού Συμβουλίου μπορεί να αντιπροσω- 
πευθεί από άλλο μέλος με εξουσιοδότηση προς αυτό, 
η οποία κατατίθεται στο Διοικητικό Συμβούλιο. Κάθε 
μέλος έχει το δικαίωμα να αντιπροσωπεύει ένα μόνο 
κωλυόμενο μέλος. 

Σε περίπτωση που κάποιο μέλος του Διοικητικού Συμ¬ 
βουλίου απουσιάζει από πέντε (5) συνεχείς συνεδριάσεις 
αυτού, θεωρείται ότι έχει παραιτηθεί σιωπηρά, η παραί¬ 
τηση αυτή γίνεται αποδεκτή με απόφαση του Διοικητι¬ 
κού Συμβουλίου, η δε κενή θέση αυτού συμπληρώνεται 
κατά τα οριζόμενα στην παρ. 3 του παρόντος. 

7. Το Διοικητικό Συμβούλιο βρίσκεται σε απαρτία όταν 
τα παρόντα ή αντιπροσωπευόμενα κατά τη συνεδρίαση 
μέλη είναι περισσότερα από τα απάντα. Μεταξύ των πα¬ 
ρόντων πρέπει υποχρεωτικά να είναι και ο Πρόεδρος ή ο 
Αντιπρόεδρος, ή αυτός που νομίμωςτον αναπληρώνει. 
Το Διοικητικό Συμβούλιο όταν είναι τριμελές βρίσκεται 
σε απαρτία όταν όλα τα μέλη του είναι παρόντα. Ένα 
μέλος θεωρείται ότι παρίσταται στη συνεδρίαση του Δι¬ 
οικητικού Συμβουλίου όταν συμμετέχει σε αυτή μέσω 
τηλεδιάσκεψης. Οι αποφάσεις λαμβάνονται κατά πλει- 
οψηφία των παρόντων ή αντιπροσωπευμένων μελών 
και σε περίπτωση ισοψηφίας υπερισχύει η άποψη με 
την οποία συντάσσεται ο Πρόεδρος ή, σε περίπτωση 
απουσίας αυτού, η άποψη με την οποία συντάσσεται ο 
νόμιμος αναπληρωτής του. 

8. Σε κάθε συνεδρίαση του Δ.Σ. τηρούνται πρακτικά, 
στα οποία καταχωρούνται όλες οι αποφάσεις που λαμ- 
βάνονται από αυτό, καθώς και η γνώμη των μελών που 
τυχόν διαφωνούν. Τα πρακτικά υπογράφονται από όλα 
τα μέλη που συμμετείχαν στη συνεδρίαση. 

Άρθρο 5 

Αρμοδιότητες Διοικητικού Συμβουλίου 

1 .Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για 
κάθε θέμα που αφορά τη διοίκηση και τη λειτουργία του, 
τη διάθεση των πόρων αυτού, καθώς και για κάθε ενέρ¬ 
γεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ν. 4182/2013 
και των διαταγμάτων που εκδόθηκαν ή θα εκδοθούν 


σε εκτέλεση του νόμου τούτου, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

ί. Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του Ιδρύματος, σύμφωνα με 
τις διατάξεις του ν. 4182/2013. Μαζί με τον απολογισμό, 
καταρτίζει, ψηφίζει και υποβάλλει και το γενικό ισολογι¬ 
σμό του ενεργητικού και του παθητικού του Ιδρύματος. 

ϋ. Αποφασίζει την πρόσληψη του αναγκαίου προσω¬ 
πικού του Ιδρύματος. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παρα¬ 
πάνω προσωπικού, καθώς και την αμοιβή του, σύμφωνα 
με τους όρους των συλλογικών συμβάσεων εργασίας 
και τις διατάξεις, γενικότερα, της εργατικής νομοθεσίας. 

ίίί. Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος και 
καταρτίζει/τροποποιεί/συμπληρώνει τον/ους Εσωτερι- 
κό/ούς Κανονισμό/ούς Λειτουργίας του Ιδρύματος. 

ίν. Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ν. Καθορίζει με απόφαση του τον προορισμό και τη 
χρήση των ακινήτων του Ιδρύματος. 

νί. Προκηρύσσει και καθορίζει τις υποτροφίες, τον τρό¬ 
πο επιλογής των υποτρόφων κατά το οριζόμενα στον 
οργανισμό και προσδιορίζει τη διαδικασία επιλογής των 
υποτρόφων κατά τα οριζόμενα στον Οργανισμό αυτό. 

νϋ. Προκηρύσσει και καθορίζει τον τρόπο απονομής 
βραβείων ή άλλων έκτακτων οικονομικών ενισχύσεων 
στα πλαίσια των σκοπών του Ιδρύματος. 

νίϋ. Τροποποιεί, συμπληρώνει και μεταρρυθμίζει τον 
παρόντα Οργανισμό. 

ίχ. Το Διοικητικό Συμβούλιο μπορεί να συνιστά κατά 
την κρίση του γνωμοδοτικές επιτροπές και ομάδες εργα¬ 
σίας για να γνωματεύουν σε θέματα διάθεσης των πόρων 
του Ιδρύματος σύμφωνα με τους σκοπούς του, καθώς 
και τον τρόπο και τα μέσα υλοποίησης των σκοπών του 
Ιδρύματος. 

χ. Χορηγεί γενικές ή ειδικές εξουσιοδοτήσεις εκπρο- 
σωπήσεως του Ιδρύματος σε ένα ή περισσότερα μέλη 
του ή σε τρίτους και διορίζει πληρεξουσίους δικηγόρους 
και τους ανακαλεί. 

3. Το Διοικητικό Συμβούλιο παίρνει αποφάσεις μόνο 
επί θεμάτων που είναι αναγεγραμμένα στην ημερήσια 
διάταξη που ορίζεται στις προσκλήσεις της σύγκλησης 
του. Σε περιπτώσεις επείγουσας ανάγκης, και εφ' όσον 
είναι παρόντα και σύμφωνα όλα τα μέλη του, μπορεί να 
περιλάβει και πρόσθετα θέματα στην ημερήσια διάταξη 
του. 

4. Το Διοικητικό Συμβούλιο δύναται με απόφαση του 
να μεταβιβάζει τομείς αρμοδιότητάςτου σε ένα ή περισ¬ 
σότερα μέλη του ή στελέχη του Ιδρύματος μη μετέχο- 
ντα του Διοικητικού Συμβουλίου ή σε διοριζόμενες από 
αυτό επιτροπές και να αναθέτει την παρακολούθηση των 
τομέων αυτών στα πρόσωπα αυτά, την ευθύνη όμως 
διατηρεί το Διοικητικό Συμβούλιο. 

5. Το Διοικητικό Συμβούλιο αποφασίζει για οποιοδή- 
ποτε θέμα σε σχέση με την λειτουργία, διοίκηση, ορ- 

γάνωση, διαχείριση του Ιδρύματος και που δεν ρυθμί¬ 
ζεται από τον παρόντα οργανισμό, σύμφωνα πάντα με 
το νόμο. 

6. Η εσωτερική διάρθρωση και κάθε άλλη λεπτομέρεια 
λειτουργίας του Ιδρύματος που δεν καλύπτεται από τις 
διατάξεις του παρόντος οργανισμού δύναται να καθο- 
ρισθούν από τον εσωτερικό κανονισμό του Ιδρύματος, 
τον οποίο καταρτίζει το Διοικητικό Συμβούλιο. 

7. Το Διοικητικό Συμβούλιο δύναται, κατόπιν εισηγή- 
σεως του Π ροέδρου, να αποφασίσει την χορήγηση αμοι¬ 
βών στα μέλη του για τις εκ μέρους τους παρεχόμενες 
προς το Ίδρυμα υπηρεσίες. 

Άρθρο 6 

Αρμοδιότητες Προέδρου 

1.0 Πρόεδροςτου Διοικητικού Συμβουλίου του Ιδρύ¬ 
ματος: 

ί. Εκπροσωπεί αυτό στα Δικαστήρια, στις Αρχές, ενώ¬ 
πιον τραπεζών ελληνικών ή αλλοδαπών οπουδήποτε 
στον κόσμο, καθώς και στις σχέσεις του με κάθε τρίτο, 
ενεργώντας αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού 
Συμβουλίου, και έχει ειδικά εξουσιοδοτηθεί προςτούτο. 

ίί. Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

ίϋ. Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και εφόσον είναι παρόντα και συμφωνούν όλα 
τα μέλη του Διοικητικού Συμβουλίου, όπως ορίζεται και 
στην παράγραφο 3 του άρθρου 5 του παρόντος. 

ίν. Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ν. Αλληλογραφεί με τις Αρχές και υπογράφει όλα τα 
έγγραφα του Ιδρύματος προς τρίτους. 

νί. Εκδίδει και υπογράφει τα εντάλματα πληρωμής για 
κάθε δαπάνη που προβλέπεται στον εγκεκριμένο προϋ¬ 
πολογισμό, δεν υπερβαίνει το συνολικό ποσό των δέκα 
χιλιάδων (10.000,00) ευρώ κατ'έτος και ενημερώνει το 
Διοικητικό Συμβούλιο. Για ποσά άνω των δέκα χιλιάδων 
(10.000,00) ευρώ απαιτείται προηγούμενη απόφαση του 
Διοικητικού Συμβουλίου και το σχετικό ένταλμα συνυ¬ 
πογράφεται από τονΤαμία. Σε περίπτωση αναπλήρωσης 
του Προέδρου λόγω απουσίας ή κωλύματος το ένταλ¬ 
μα εκδίδεται και υπογράφεται από τον Αντιπρόεδρο και 
εφόσον στο πρόσωπο του Αντιπροέδρου συμπίπτει και 
η ιδιότητα του Ταμία τότε το ένταλμα συνυπογράφεται 
από τον Γραμματέα. 

νϋ. Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις εξουσιοδοτήσεις 
και εντολές αυτού. 

2.Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 


Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

ί. Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

ϋ. Φροντίζει για τη σύνταξη των πρακτικών του Διοι¬ 
κητικού Συμβουλίου, καθώς και για την ετήσια έκθεση 
πεπραγμένων του Διοικητικού Συμβουλίου και διεκπε- 
ραιώνει την αλληλογραφία. 

Μί. Φυλάσσει τα έγγραφα, τα ηλεκτρονικά αρχεία, τα 
βιβλία (εκτός από τα διαχειριστικά τα οποία φυλάσσει 
και τηρεί ο Ταμίας) και τη σφραγίδα του ιδρύματος και 
ευθύνεται για την καταστροφή ή την απώλεια τους. 

ίν. Συνυπογράφει τα εντάλματα που προβλέπονται στο 
άρθρο 6 παρ. 1 στοιχ. νί. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Τ αμία 

1. Ο Ταμίας του ιδρύματος: 

ί. Εισπράττει όλα τα έσοδα αυτού, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

ίί. Καταθέτει τα έσοδα του ιδρύματος σε πιστωτικά 
ιδρύματα, σύμφωνα με τις διατάξεις του ν. 4182/2013, 
σε τραπεζικούς λογαριασμούς με δικαιούχο το ίδρυμα, 
έχοντας την ευχέρεια να παρακρατεί από αυτά ένα μι¬ 
κρό ποσό που είναι αναγκαίο για την πληρωμή έκτακτων 
και επειγουσών δαπανών του Ιδρύματος, το ύψος του 
οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

ίϋ. Εκτελεί κάθε πληρωμή, ύστερα από έκδοση εντάλ¬ 
ματος σύμφωνα με τα οριζόμενα στο άρθρο 6 παρ. 1 
στοιχ. νί. 

ίν.Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

ν. Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31 η Δεκεμβρίου του ίδιου έτους. Κατ'εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησηςτου σχε¬ 
τικού Προεδρικού Διατάγματος έγκρισης της σύστασης 
του Ιδρύματος, η οποία λήγει την 31 η Δεκεμβρίου του 
ίδιου, με αυτό της δημοσίευσης, ημερολογιακού έτους. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 59 και 60 
του Ν. 4182/2013. 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

ί. Βιβλίο πρωτοκόλλου αλληλογραφίας. 

ίί. Βιβλίο πρακτικών συνεδριάσεων του Διοικητικού 
Συμβουλίου. 

ίίί. Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της εκάστης χρήσεως. 

ίν. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

ν. Βιβλίο-Μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία. 

νί. Βιβλίο - Μητρώο χορήγησης οικονομικών ενισχύ¬ 
σεων και βραβείων. 

νίί. Κάθε άλλο βιβλίο και στοιχείο που προβλέπεται 
από την κείμενη φορολογική νομοθεσία. 

Τα ως άνω βιβλία δύναται να τηρούνται ηλεκτρονικά 
κατά τους όρους του νόμου. 

2. Εκτός από τα παραπάνω βιβλία ή ηλεκτρονικά αρ¬ 
χεία και στοιχεία το Διοικητικό Συμβούλιο αποφασίζει 
την τήρηση και άλλων, τα οποία κρίνει απαραίτητα για 
την παρακολούθηση της διαχείρισης της περιουσίας ή 
την εκτέλεση των σκοπών του Ιδρύματος. 

Άρθρο 11 

Επιλογή και ανακήρυξη υποτρόφων 

Το Διοικητικό Συμβούλιο με απόφαση του δύναται, 
αφού λάβει υπόψη την οικονομική κατάσταση του 
Ιδρύματος και τις προτεραιότητες που έχουν τεθεί στον 
ετήσιο προϋπολογισμό του, να χορηγεί υποτροφίες για 
σπουδές δεύτερου και τρίτου κύκλου στο εσωτερικό ή το 
εξωτερικό με αντικείμενο σπουδών όπως αναφέρονται 
στους σκοπούς του Ιδρύματος. 

Ειδικότερα: 

1. Για μεν τις σπουδές δεύτερου και τρίτου κύκλου στο 
εσωτερικό οι υποψήφιοι υπότροφοι θα πρέπει να είναι 
κάτοχοι: 

Α.-απολυτηρίου Μουσικού Γενικού Αυκείου ή 

-πτυχίου ή διπλώματος δραματικών σχολών κρατικών 
θεάτρων ή 

-πτυχίου ή διπλώματος ανώτερης σχολής δραματικής 
τέχνης αναγνωρισμένης από το κράτος ή 

-πτυχίου ή διπλώματος ωδείου αναγνωρισμένου από 
το κράτος 

Β. και να είναι απόφοιτοι ανώτατης εκπαίδευσης με 
βαθμό πτυχίου τουλάχιστον «λίαν καλώς» και αντικεί¬ 
μενο σπουδών τους σκοπούς του ιδρύματος. 


2. Για δε τις σπουδές δεύτερου και τρίτου κύκλου στο 
εξωτερικό οι υποψήφιοι υπότροφοι θα πρέπει να είναι 
κάτοχοι τίτλου σπουδών της αλλοδαπής με αντικείμενο 
σπουδών συμφώνως προς τους σκοπούς του Ιδρύματος 
και βαθμό τουλάχιστον «λίαν καλώς». Ο τίτλος αυτός 
θα πρέπει να είναι αναγνωρισμένος είτε από τον Εθνικό 
Οργανισμό Πιστοποίησης Προσόντων και Επαγγελμα¬ 
τικού Προσανατολισμού (ΕΟΠΠΕΠ, αρμόδιος για την 
ισοτιμία επαγγελματικής εκπαίδευσης και κατάρτισης 
της αλλοδαπής), είτε από τον Διεπιστημονικό Οργανισμό 
ΑναγνώρισηςΤίτλων Ακαδημαϊκών και Πληροφόρησης 
(ΔΟΑΤΑΠ)». 

Οι υποτροφίες θα χορηγούνται κατόπιν σχετικής έγ¬ 
γραφης γνωστοποίησης προς την αρμόδια περιφερειακή 
υπηρεσία του Υπουργείου Παιδείας και Θρησκευμάτων 
και προς την αρμόδια αρχή: 

α) της πρόσκλησης και των όρων για τη χορήγηση υπο¬ 
τροφιών και της ανάρτησης αυτών στην ιστοσελίδα του 
Ιδρύματος και της δημοσίευσης αυτών σε μια εφημερίδα 
πανελλαδικής κυκλοφορίας, και 

β) της απόφασης του διοικητικού συμβουλίου περί 
χορήγησης των υποτροφιών (άρθρο 56 παρ. 1 του 
ν. 4182/2013, ΦΕΚ 185/Α710-09-2013). 

Η επιλογή και ανακήρυξη των υποτρόφων γίνεται άνευ 
διαγωνισμού μεταξύ των υποψηφίων που υπέβαλαν σχε¬ 
τική αίτηση, τηρουμένων των διατάξεων της συστατικής 
πράξης του Ιδρύματος, του παρόντος οργανισμού και 
των σχετικών αποφάσεων του Διοικητικού Συμβουλίου. 

Άρθρο 12 

Χορήγηση υποτροφιών 

Οι υποτροφίες χορηγούνται για οιονδήποτε κλάδο ή 
ειδικότητα εμπίπτει στους σκοπούς του Ιδρύματος. Η 
επιλογή συγκεκριμένου κλάδου θα γίνεται κάθε φορά 
με απόφαση του Διοικητικού Συμβουλίου. 

Η διάρκεια της υποτροφίας υπολογίζεται σε αριθμό 
μηνών. 

Η συνολική διάρκεια κάθε υποτροφίας δεν μπορεί να 
είναι μεγαλύτερη του χρόνου σπουδών που καθορίζεται 
από την αρμόδια Σχολή ή Πανεπιστήμιο της Ελλάδας ή 
του εξωτερικού. 

Η μέγιστη χρονική διάρκεια των υποτροφιών είναι: 

-24 μήνες για μεταπτυχιακές σπουδές στην Ελλάδα ή 
το εξωτερικό και μέχρι 36 μήνες αποκλειστικά σε περι¬ 
πτώσεις που αυτό απαιτείται από το πρόγραμμα σπου¬ 
δών. 

-36 μήνες για σπουδές διδακτορικού επιπέδου στην 
Ελλάδα ή το εξωτερικό, με δυνατότητα κατά περίπτωση 
μέγιστης παράτασης 12 μηνών. 

Το ποσό της μηνιαίας υποτροφίας κάθε υποτρόφου 
και ο αριθμός των υποτρόφων καθορίζεται με απόφαση 
του Διοικητικού Συμβουλίου, ανάλογα με το ύψος των 
καθαρών εσόδων του Ιδρύματος και τον αριθμό των 
υποτρόφων. Για την έναρξη της υποτροφίας θα πρέ¬ 
πει προηγουμένως να υπογράφει σύμβαση μεταξύ του 
υποτρόφου και του Ιδρύματος και η οποία είναι ετησίως 
ανανεώσιμη. Το Διοικητικό Συμβούλιο του Ιδρύματος 
έχει υποχρέωση να παρακολουθεί την όλη πορεία των 
σπουδών των υποτρόφων, να ελέγχει αν πληρούνται 

τα κριτήρια χορήγησης και να αξιώνει από αυτούς την 
υποβολή κάθε έτος αποδεικτικών στοιχείων της επίδο¬ 
σης τους. 

Ο υπότροφος υποχρεούται να προσκομίζει ανά εξάμη¬ 
νο στο Ιδρυμα τεκμηριωμένη και αναλυτική βεβαίωση 
προόδου υπογεγραμμένη από τη Γραμματεία της Σχολής 
ή από τον επόπτη καθηγητή. 

Η καλή επίδοση, η οποία θα προσδιορίζεται κάθε φορά 
στην προκήρυξη κατόπιν απόφασης του Διοικητικού 
Συμβουλίου, αποτελεί το βασικό όρο βάσει του οποίου 
ανανεώνεται ή διακόπτεται η υποτροφία. 

Ο καθορισμός των ειδικότερων όρων χορήγησης των 
υποτροφιών εναπόκεινται κάθε φορά στη διακριτική 
ευχέρεια του Διοικητικού Συμβουλίου, με προϋπόθεση 
πάντα την εξυπηρέτηση των σκοπών του Ιδρύματος, όπως 
αυτοί αναλύονται στο άρθρο 2 του παρόντος οργανισμού. 

Εξειδικεύσεις των όρων και κριτηρίων χορήγησης 
μπορούν να γίνονται κατόπιν απόφασης του Διοικητι¬ 
κού Συμβουλίου και στον Κανονισμό Λειτουργίας του 
Ιδρύματος σε τμήμα το οποίο θα αφορά τις υποτροφίες 
ή σε ειδικό Κανονισμό Υποτροφιών. 

Άρθρο 13 

Οικονομικές ενισχύσεις - βοηθήματα 

1. Οι αποδέκτες των οικονομικών ενισχύσεων, δωρεών, 
χορηγιών ή εν γένει βοηθημάτων, στα πλαίσια των σκο¬ 
πών του Ιδρύματος, καθώς και το ύψος αυτών ορίζονται 
ελεύθερα με απόφαση του Διοικητικού Συμβουλίου κατά 
την απόλυτη διακριτική του ευχέρεια, ανάλογα με τις 
ετήσιες προσόδους καθώς και τις οικονομικές συνθήκες 
που επικρατούν. 

2. Ρητά ορίζεται πως οι ανωτέρω αποφάσεις εναπόκει- 
νται στην ελεύθερη κρίση του Διοικητικού Συμβουλίου 
και δεν υπόκεινται σε κανένα απολύτως περιορισμό ή 
διοικητική ή άλλη διατύπωση ή έγκριση, πάντοτε στα 
πλαίσια των νόμων. 


Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις του ν. 4182/2013 και των άρθρων 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

Το ίδρυμα διαλύεται όταν και όπως ο νόμος ορίζει. 

Σε περίπτωση διάλυσης του ιδρύματος για οποιον- 
δήποτε λόγο, η περιουσία αυτού περιέρχεται σε άλλο 
Ιδρυμα με παρεμφερή σκοπό που νόμιμα λειτουργεί, 
το οποίο καθορίζεται από το εκάστοτε Διοικητικό Συμ¬ 
βούλιο. 

Στον Υπουργό Οικονομικών, αναθέτουμε τη δημοσίευ¬ 
ση και στους Υπουργούς Οικονομικών, Παιδείας, Έρευ¬ 
νας και Θρησκευμάτων, Πολιτισμού και Αθλητισμού, την 
εκτέλεση του παρόντος διατάγματος. 

Αθήνα, 29 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας Υφυπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 

